કેન્દ્ર સરકાર પેટ્રોલ પર 19.48 રૂપિયા અને ડીઝલ પર 15.33 રૂપિયા એક્સાઇઝ ડ્યૂટી લે છે. છેલ્લી વખત ઓક્ટોબર 2017માં ડ્યૂટી 2 રૂપિયા ઘટાડી હતી. પરંતુ 2014થી 2016ની વચ્ચે તેમાં 9 વખત વધારો કરવામાં આવ્યો. આ દરમિયાન પેટ્રોલ પર એક્સાઇઝ ડ્યૂટી 11.77 રૂપિયા અને ડીઝલ પર 13.47 રૂપિયા વધારી. તેનાથી 3 વર્ષમાં સરકારનું કલેક્શન બમણાથી પણ વધારે થઈ ગયું. નાણાકીય વર્ષ 2014-15માં પેટ્રોલ-ડીઝલ પર એક્સાઇઝ ડ્યૂટીથી સરકારને 99,184 કરોડ રૂપિયા મળ્યા. જ્યારે 2017-18માં તે રકમ 2,29,019 કરોડ પર પહોંચી ગઈ.